કેન્દ્ર સરકાર સંસદના બજેટ સત્રની તૈયારીમાં વ્યસ્ત બની છે. આ વખતે તૈયારી જરા જુદા દ્રષ્ટિકોણથી થઈ રહી છે. મળતી માહિતી અનુસાર સરકાર આ વખતે કોંગ્રેસ પાસેથી કોઈ સહયોગ કે સમર્થનની અપેક્ષા રાખતી નથી. સરકાર એવું માનીને ચાલે છે કે કોંગ્રેસ બજેટ સત્રમાં વધુ હંગામો મચાવશે જેથી સરકાર કોઈ બિલ પસાર કરાવી શકે નહીં. આથી સરકારે હવે જુદી રીતે વિચારવાનું શરૂ કર્યું છે. એક વિચાર એવો ચાલી રહ્યો છે કે કાયદાનો અમલ કરાવવા માટે વહીવટી આદેશો જારી કરવા.